Diari Oficial de la Generalitat Valenciana


Sumari del DOGV 3148, del 23-12-1997 (1997/12232)

ORDRE d'1 de desembre de 1997 de la Conselleria de Medi Ambient, que modifica un aspecte puntual de l'Ordre de 24 de juny de 1997, d'aquesta mateixa Conselleria, per la qual es regulen subvencions per a la realització de determinades actuacions als parcs naturals del Carrascar de la Font Roja i del Montgó, i al Paratge Natural del Desert de les Palmes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3148

Data del DOGV
:   23-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12996


Data del document
:   01-12-1997

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

4135 ORDRE d'1 de desembre de 1997 de la Conselleria de Medi Ambient, que modifica un aspecte puntual de l'Ordre de 24 de juny de 1997, d'aquesta mateixa Conselleria, per la qual es regulen subvencions per a la realització de determinades actuacions als parcs naturals del Carrascar de la Font Roja i del Montgó, i al Paratge Natural del Desert de les Palmes. [97/A12475]
  
Vista l'Ordre de 24 de juny de 1997, de la Conselleria de Medi Ambient (DOGV núm. 3.041, de 23.07.97), per la qual es regulen subvencions per a la realització de determinades actuacions als parcs naturals del Carrascar de la Font Roja i del Montgó, i al Paratge Natural del Desert de les Palmes.
  
La base novena de l'annex I de l'esmentada Ordre de 24 de juny de 1997 va establir que els treballs havien de quedar acabats abans del 15 de novembre de 1997.
  
Atesa la data de publicació d'aquesta ordre, i tenint en compte la dilatació en el temps del procés de tramitació a causa de la complexitat d'aquesta, la data d'acabament dels treballs establida en la base novena ha sigut superada.
  
Per tant, cal modificar la base novena de l'annex I de l'ordre pel que fa a aquest aspecte.
  
En conseqüència, a proposta de la Direcció General per al Desenvolupament Sostenible,
  
ORDENE
  
Article únic
  
Es modifica el termini establit en la base novena de l'annex I de l'esmentada Ordre de 24 de juny de 1997, la qual queda redactada de la forma següent:
  
«Els treballs hauran d'acabar-se, i caldrà informar-ne l'administració, abans de l'1 de juny de 1998.
  
En el cas de no poder acabar els treballs en la data indicada, i sempre amb anterioritat a aquesta, els beneficiaris podran demanar una pròrroga, que serà concedida si hi ha motius suficients.
  
L'incompliment dels terminis establits sense la corresponent presentació de la sol·licitud de pròrroga referida, com també l'incompliment del termini establit en aquesta, podrà fer que els beneficiaris en perden el dret.
  
Les activitats establides en la sol·licitud no podran començar-se fins a la concessió de la subvenció. Els treballs iniciats abans d'aquesta aprovació, no seran objecte de subvenció, i en tot cas en seran excloses les parts executades.»
  
DISPOSICIÓ FINAL
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra aquesta resolució, que és definitiva en via administrativa, es pot interposar un recurs contenciós administratiu en el termini de dos mesos, comptadors a partir de l'endemà de la publicació d'aquesta en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 58 i següents de la Llei Reguladora de la Jurisdicció Contenciosa Administrativa.
  
Abans d'aquesta interposició caldrà notificar el fet a la Conselleria de Medi Ambient, d'acord amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 1 de desembre de 1997
  
El conseller de Medi Ambient,
  
JOSÉ MANUEL CASTELLÁ ALMIÑANA